ΓΡΑΠΤΗ ΕΡΩΤΗΣΗ E-2257/01

υποβολή: Brbara Dhrkop Dhrkop (PSE) προς την Επιτροπή

(31 Ιουλίου 2001)

Θέμα: Ευρωπαϊκό Φόρουμ Μεταναστών

Τον Νοέμβριο 2000, η Επιτροπή διέκοψε τη χρηματοδότηση του Ευρωπαϊκού Φόρουμ Μεταναστών από τη θέση Α-3040 του προϋπολογισμού, λόγω των παρατυπιών που διαπιστώθηκαν στη διαχείριση των σχετικών κονδυλίων.

Το προσωπικό της εν λόγω οργάνωσης, το οποίο δεν ευθύνεται για τις παρατυπίες, είναι σήμερα άνεργο και δεν έχει λάβει μισθούς για εργασία αρκετών μηνών ούτε καμία αποζημίωση για καταχρηστική απόλυση.

Είναι σαφές ότι το Φόρουμ Μεταναστών είναι μια νόμιμη εντελώς ανεξάρτητη οργάνωση και, ως εκ τούτου, η Ευρωπαϊκή Επιτροπή σε καμία περίπτωση δεν ευθύνεται για τις δεσμεύσεις αυτής ή άλλων οργανώσεων που λαμβάνουν επιδοτήσεις από την Ευρωπαϊκή Ένωση. Ωστόσο, είναι εξίσου βέβαιο ότι οι οργανώσεις αυτέςφίστανται χάρη στην κοινοτική χρηματοδότηση και ότι, όπως στη συγκεκριμένη χρηματοδότηση και σε άλλες πρόσφατες περιπτώσεις σαν αυτήν του IRELA (Ίδρυμα για τις Σχέσεις μεταξύ Ευρώπης και Λατινικής Αμερικής), όταν διαπιστώνονται παρατυπίες στη διαχείριση των κονδυλίων και η Επιτροπή αναγκάζεται να διακόψει τη χρηματοδότηση, το προσωπικό των εν λόγω οργανώσεων, το οποίο δεν ευθύνεται για την κακή διαχείριση ή την κακή χρήση των κονδυλίων, περιέρχεται σε κατάσταση απόλυτης αβεβαιότητας. Δεδομένου, μάλιστα, ότι πρόκειται για διεθνείς οργανώσεις μη κερδοσκοπικού χαρακτήρα, είναι σχεδόν αδύνατον για τους εργαζόμενους σε αυτές να διεκδικήσουν τα δικαιώματά τους ενώπιον δικαστηρίου.

Δεν πιστεύει η Επιτροπή ότι η Ευρωπαϊκή Ένωση δεν μπορεί να μείνει με τα χέρια σταυρωμένα απέναντι σε μια τέτοια κοινωνική αδικία· Μελετά η Επιτροπή τρόπους για την αντιμετώπιση τέτοιων καταστάσεων· Τι πιστεύει η Επιτροπή για τη δυνατότητα δημιουργίας μηχανισμού που θα επιτρέπει την ελευθέρωση των αναγκαίων κονδυλίων, ώστε οι εργαζόμενοι που πλήττονται να μπορούν να λάβουν τα χρήματα που τους οφείλονται καθώς και την αποζημίωση που τους αναλογεί σε τέτοιες περιπτώσεις· Είναι αυτό εφικτό από νομική και δημοσιονομική άποψη· Είναι η Επιτροπή πρόθυμη ναποβάλει τέτοια πρόταση στην αρμόδια για τον προϋπολογισμό Αρχή·

Απάντηση του κ. Vitorino εξ ονόματος της Επιτροπής

(10 Οκτωβρίου 2001)

Η Επιτροπή γνωρίζει σαφώς την κατάσταση στην οποία αναφέρεται το Αξιότιμο Μέλος του Κοινοβουλίου και συμμερίζεται την ανησυχία του σχετικά με την επισφαλή θέση στην οποία ευρίσκεται το προσωπικό του Ευρωπαϊκού Φόρουμ Μεταναστών.

Το ίδιο το Αξιότιμο Μέλος του Κοινοβουλίουπογραμμίζει ότι το Φόρουμ Μεταναστών είναι ένα ανεξάρτητο νομικό πρόσωπο και ότι η Επιτροπή δεν είναι κατά κανένα τρόποπεύθυνη για τις χρηματοοικονομικέςποχρεώσεις του, συμπεριλαμβανομένου και εκείνων που αφορούν το προσωπικό του. Ωστόσο, η Επιτροπή τονίζει ότι το προηγούμενο προσωπικό αυτού του οργανισμού μπορεί ναποβάλει καταγγελίες κατά του Φόρουμ στα πλαίσια του νομικού συστήματος με το οποίο τούτο συστήθηκε.

Επειδή η Επιτροπή δεν έχει τη νομικήποχρέωση να ενεργήσει δεν θα ήταν δικαιολογημένο να ζητήσει από τη δημοσιονομική αρχή να πραγματοποιήσει, πράγματι, χαριστικές πληρωμές σε αυτήν την περίπτωση, οι οποίες δεν θα πραγματοποιούνταν σε άλλες παρόμοιες περιπτώσεις.

Η Επιτροπή εκφράζει τη λύπη της για τις ταλαιπωρίες που αυτές οι καταστάσεις δημιουργούν στο σχετικό προσωπικό. Ωστόσο, πιστεύει ότι οι διαδικασίες εξωτερικού και εσωτερικού ελέγχου για τη χορήγηση επιδοτήσεων είναι σε θέση να αποτρέψουν, γενικά, τη δημιουργία αυτών των καταστάσεων. Συνεπώς, η Επιτροπή δεν θεωρεί προσήκον να ορίσει τον τύπο των μηχανισμών που πρότεινε το Αξιότιμο Μέλος του Κοινοβουλίου.